เคโลว์นา

เคโลว์นา () เป็นเมืองในหุบเขาโอกานากันทางใต้ของรัฐบริติชโคลัมเบีย ในประเทศแคนาดา ชื่อเมืองเคโลว์นามาจากคำว่าหมีสีเทาในภาษาโอกานากัน เมืองอยู่สูงจากระดับน้ำทะเล 344 เมตร ครอบคลุมพื้นที่ 211.69 ตารางกิโลเมตร ในปี ค.ศ. 2024 เคโลว์นามีประชากร 165,907 คนCity Profile | City of Kelowna ซึ่งมากเป็นอันดับที่ 7 ของรัฐบริติชโคลัมเบีย

เมืองเคโลว์นาเป็นที่ตั้งของมหาวิทยาลัยบริติชโคลัมเบีย วิทยาเขตโอกานากัน

 ระเบียงภาพ 
 นักบวชชาวฝรั่งเศส Charles M. Pandosy เป็นชาวยุโรปคนแรกที่มาถึงในปี ค.ศ. 1859 

 ภูมิอากาศ 
เคโลว์นามีลักษณะภูมิอากาศแบบอบอุ่นชื้นภาคพื้นสมุทร หรือ ภูมิอากาศแบบชื้นภาคพื้นทวีป เนื่องจากที่ตั้งของเมืองอยู่ในแผ่นทวีปซึ่งไกลจากชายฝั่งแปซิฟิก ทำให้อุณหภูมิระหว่างฤดูร้อนและฤดูหนาวแตกต่างกันมากกว่าเมืองที่อยู่ใกล้ชายฝั่งแปซิฟิก อย่างเช่นแวนคูเวอร์

โดยฤดูร้อนมักมีท้องฟ้าแจ่มใส ความชื้นต่ำ ตอนกลางคืนอากาศเย็นสบายแต่ตอนกลางวันจะอุ่นขึ้นอย่างมาก อุณหภูมิเฉลี่ยอยู่ระหว่าง 11 ถึง 28 องศาเซลเซียสในเดือนกรกฎาคมและสิงหาคม ขณะที่ฤดูหนาวมักมีท้องฟ้าครื้ม ความชื้นสูง อากาศหนาวเย็น ตอนกลางวันจะอุ่นขึ้นกว่าตอนกลางคืนไม่มากนัก อุณหภูมิเฉลี่ยอยู่ระหว่าง -6 ถึง 1 องศาเซลเซียสในเดือนธันวาคมและมกราคม

หิมะมักจะตกในเดือนพฤศจิกายนไปจนถึงมีนาคม แต่บางปีก็มีหิมะตกไปถึงเดือนเมษายน โดยเคโลว์นามีหิมะตกเฉลี่ย 35 วันต่อปี มีปริมาณหยาดน้ำฟ้ารวมทั้งปีต่ำกว่า 400 มิลลิเมตร ซึ่งถือว่าค่อนข้างน้อย ปริมาณหิมะรวมทั้งปีประมาณ 90 เซนติเมตร และมีแสงแดดรวมทั้งปีประมาณ 1,950 ชั่วโมง

นับตั้งปี ค.ศ. 1968 เคโลว์นามีอุณหภูมิสูงสุดเป็นประวัติการณ์อยู่ที่ 39.5 องศาเซลเซียส และมีอุณหภูมิต่ำสุดเป็นประวัติการณ์อยู่ที่ -36.1 องศาเซลเซียส

 แหล่งข้อมูลอื่น 
 ใน โครงการ Wikimedia อื่น ๆ : center|23x23px| สภาสามัญ  คอมมอนส์ (คลังภาพ) center|23x23px| สภาสามัญ  คอมมอนส์ (หมวดหมู่) link=|Modifica l'enllaç a Wikidata

 ศาลากลางเคโลว์นา 
 การท่องเที่ยวเคโลว์นา 
 เขตภูมิภาคของ Central Okanagan 
 เขตโรงเรียน 23 Central Okanagan 
 มหาวิทยาลัยบริติชโคลัมเบียโอกานากัน  
 สภาพอากาศที่คีโลว์นา  

 อ้างอิง 

หมวดหมู่:เมืองในรัฐบริติชโคลัมเบีย
หมวดหมู่:Pages with unreviewed translations